Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 2 Pv 164/14/6601	Banská Bystrica, 21.11.2014
EEČ : 2-45-285-2014

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátor Okresnej prokuratúry Banská Bystrica
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
1. v presne nezistenom čase v období od 09.03.2014 do 17:00 hod. d¨ľa 22.03.2014 spoločne po predchádzajúcej vzájomnej dohode s obvinenými XXXXX a XXXXX sa vlámali do rekreačnej chaty v kat. úz. obce Poniky- XXXXX, v lesnej lokalite zv. Tále, okres XXXXX, vlastníkom ktorej je XXXXX tak, že pomocou sekery najprv páčením poškodili okenicu a sklenenú výpl¨ľ okna, potom vypáčili drevené dvere na balkóne chatky, následne vnikli dovnútra chatky, odkiaľ z prízemnej izby odcudzili 1ks sekeru s drevenou násadou v hodnote 3,79 €, 1ks rádio zn. Orava nezisteného typu v hodnote 7,45 €, 1ks stolové hodiny- budík nezistenej značky v hodnote 4,60 €, 8ks nerezových hrncov- misiek v hodnote 14,33 €, 4l alkoholických nápojov nezistenej značky v hodnote 29,27 €, 3l vína nezisteného druhu a značky v hodnote 6,45 €, 5ks 0,5l plechoviek piva nezistenej značky v hodnote 3,30 €, 1ks baterku- lampáš nezistenej značky v hodnote 1,82 € a potraviny nezisteného druhu v hodnote 20 €, čím odcudzením vecí spôsobili poškodenému XXXXX, nar. XXXXX, bytom Poniky- XXXXX, XXXXX celkovú škodu 91,-Eur a poškodením zariadenia a to rozlámaním drevenej okenice rozmerov 75 x 75 cm, rozbitím sklenených výplní na zdvojenom drevenom okne a vylomením dreveného obkladu ďalšiu škodu 139,-Eur,

2. v presne nezistenom čase v období od d¨ľa 01.03.2014 do 10:00 hod. d¨ľa 23.03.2014 po predchádzajúcej vzájomnej dohode s obvinenými XXXXX a XXXXX sa spoločne vlámali do rekreačnej chaty v katastri obce XXXXX, v lesnej lokalite Pod Učovníkom, vlastníkom ktorej je Ing. XXXXX tak, že pomocou sekery vysekali otvor do drevenej steny o rozmeroch 70 x 70 cm na ľavej strane od okna, a po vniknutí do chaty odtiaľ odcudzili  alkoholické nápoje nezisteného druhu a množstva, víno nezisteného druhu a množstva, potraviny nezisteného druhu a množstva a 1ks sekeru s drevenou násadou v hodnote 3,50 €, čím odcudzením vecí spôsobili poškodenému Ing. XXXXX, nar. XXXXX, bytom XXXXX celkovú škodu približne 50,-€ a poškodením zariadenia, a to drevenej okenice a obvodovej steny chaty ďalšiu škodu 286,50 €, 

lebo je nepochybné, že skutok nespáchal obvinený

Odôvodnenie:
Uzneseniami povereného príslušníka Obvodného oddelenia PZ Slovenská Ľupča sp. zn.: ORP-390/SL-BB-2014 a ORP-391/SL-BB-2014 z 23.03.2014 bolo začaté trestné stíhanie a ďalšími uzneseniami z 12.05.2014 bolo vznesené obvinenie XXXXX, XXXXX a XXXXX pre prečin krádeže podľa §212 ods. 2 písm. a/ Tr. zák., prečin porušovania domovej slobody podľa § 194 ods. 1 Tr. zák. a prečin poškodzovania cudzej veci podľa § 245 ods. 1 Tr. zák., formou spolupáchateľstva podľa § 20 Tr. zák. na tom skutkovom základe, ako je to uvedené vo výrokovej časti tohto uznesenia.

Ďalším uznesením povereného príslušníka PZ z 23.05.2014 boli obe trestné veci spojené na spoločné konanie pod ČVS: ORP-390/SL-BB-2014.

Dôvod na vznesenie obvinenia XXXXX pre uvedenú trestnú činnosť uznesením o vznesení obvinenia z 12.05.2014 bol a vyplýval predovšetkým z výpovedí XXXXX, XXXXX a XXXXX v procesnom postavení svedka vykonaný dňa 23.03.2014, resp. 09.04.2014. Sťažnosť obvineného XXXXX proti uzneseniam o vznesení obvinenia podaná dňa 30.06.2014 bola uznesením prokurátora sp. zn. 2 Pv 164/14/6601 zo 07.07.2014 podľa § 193 ods. 1 písm. b/ zamietnutá ako oneskorene podaná.

Dňa 06.11.2014 predložil poverený príslušník PZ tunajšej prokuratúre po skončení skráteného vyšetrovania vyšetrovací spis s návrhom na podanie obžaloby, ako aj s návrhom na zastavenie trestného stíhania voči obv. XXXXX podľa § 215 ods. 1 písm. c/ Tr. por.

V priebehu skráteného vyšetrovania boli vypočutí obvinení XXXXX, XXXXX a XXXXX, svedkovia - poškodení XXXXX, XXXXX, svedkovia XXXXX a XXXXX, v spise sú okrem toho založené zápisnice o ohliadke miesta činu s fotodokumentáciou, odborné vyjadrenia kriminalistického a expertízneho ústavu PZ Slovenská Ľupča o výsledku skúmania stôp zaistených na mieste činu, odborné vyjadrenie a vo veci stanovenia všeobecnej hodnoty odcudzených vecí č. 491/2014, doklady k osobným pomerom obvinených ako aj ďalšie materiály.

Obvinený XXXXX pri výsluchu dňa 30.06.2014 a 30.07.2014 uviedol, že tieto dve chatky nevykradol, nie je pravda, čo je uvedené v uznesení o jeho stíhaní. Vo svojej predošlej výpovedi sa vyjadroval, ale k úplne inej veci, čo s týmto nemá nič spoločné. Nie je teda pravdou, aby s Emilom a XXXXX vykradol chatku, ktorá patrí p. XXXXX a p. XXXXX. Ani z výpovedí obvinených XXXXX a XXXXX nevyplýva, aby obvinený XXXXX s nimi pri vlámaní do oboch chát bol a týchto skutkov sa dopustil. Z výpovedí poškodených XXXXX a XXXXX, vlastníkov rekreačných chát v KÚ XXXXX vyplýva len, že títo potvrdili skutočnosť vlámania v predmetnom období, opísali veci, ktoré im boli páchateľmi odcudzené a škodu, ktorá im vznikla. Z ostatných dôkazov je zrejmý spôsob a miesto spáchania trestného činu.

Skráteným vyšetrovaním bolo zistené, že k spáchaniu predmetných skutkov došlo. Avšak tieto skutky nespáchal obvinený XXXXX a ani nebol na nich spoluúčastný.

S poukazom na uvedené bolo potrebné voči obvinenému XXXXX trestné stíhanie pre  prečin krádeže podľa §212 ods. 2 písm. a/ Tr. zák., prečin porušovania domovej slobody podľa § 194 ods. 1 Tr. zák. a prečin poškodzovania cudzej veci podľa § 245 ods. 1 Tr. zák., formou spolupáchateľstva podľa § 20 Tr. zák. podľa § 215 ods. 1 písm. c/ Tr. por. zastaviť, lebo nie je pochybné, že skutky nespáchal, ale boli spáchané výlučne obvinenými XXXXX a XXXXX voči ktorým trestné stíhanie naďalej prebieha.

Poučenie:
Proti tomuto uzneseniu je prípustná sťažnosť, ktorú je možné podať do 3 dní od jeho oznámenia na Okresnú prokuratúru XXXXX. Sťažnosť má odkladný účinok. ( §185 a nasl. Tr. por.)

JUDr. Radoslav Mandalík
prokurátor